**Ako poukázať podiel dane pre SPOĽACH, o.z. - postup pre právnické osoby**

***Ak ste firma (PRÁVNICKÁ OSOBA)***

1. Ak chcete poukázať 2 % z dane pre SPOĽACH, o.z., môžete tak urobiť len v prípade, že ste v roku 2014  darovali finančný dar akejkoľvek neziskovej organizácii vo výške minimálne 0,5 % z dane. Inak môže právnická osoba poukázať 1,5 % z dane.
2. Priamo v Daňovom priznaní pre právnické osoby vyplňte vo Vyhlásení (IV. časť) údaje o prijímateľovi a sumu, ktorá zodpovedá podielu Vašej dane (suma musí byť minimálne 8,30 €). Túto sumu môžete rozdeliť v prospech viacerých prijímateľov. Ak ste si vybrali SPOĽACH, o.z., vpíšte do časti Údaje o prijímateľovi toto:

**IČO/SID:                     42304300/\_\_\_\_ ( za lomítkom neuvádzajte nič)**

**Právna forma:           občianske združenie**

**Obchodné meno:      SPOĽACH, o.z.**

**Adresa:                      Kapitulská 21, 974 01 Banská Bystrica**

1. Riadne vyplnené a podpísané daňové priznanie doručte do 31. 3. 2015 na daňový úrad miestne príslušný podľa Vášho sídla a v tomto termíne aj zaplaťte daň z príjmov.